Diari Oficial de la Generalitat Valenciana


Sumari del DOGV 5443, del 05-02-2007 (2007/525)

ORDE de 2 de gener de 2007, del conseller de Sanitat, per la qual es creen els fitxers informatitzats "Sigma", "Prg. Consejo Genético en el Cáncer" i "Prg. Prev. del Cáncer Colorrectal".
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/01/02/(1)/dof/vci/html**

### Dades del document

Número de DOGV
:   5443

Data del DOGV
:   05-02-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2007/525


Data del document
:   02-01-2007

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * base de dades
    * legislació
    * dades personals

L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Àrea Jurídica,  
ORDENE  
Article 1  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades dels fitxers informatitzats poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 2 de gener de 2007  
El conseller de Sanitat,  
RAFAEL BLASCO CASTANY  
ANNEX  
Creació de fitxers  
Conselleria de Sanitat  
Direcció General de Salut Pública  
SIGMA  
1. Finalitat i ús del fitxer  
Gestionar i avaluar els resultats del Programa de Prevenció de Càncer de Mama de la Comunitat Valenciana i realitzar estudis epidemiològics per a investigació sanitària sobre càncer de mama.  
Usos:   
- Historial clínic  
- Investigació epidemiològica.  
- Científics, històrics o estadístics.  
2. Persones o col·lectius sobre els quals es pretén obtindre dades de caràcter personal.  
Dones de 45 a 69 anys del Sistema d'Informació Poblacional, que accedixen a la invitació del programa, així com del personal sanitari, tant de públic com privat, que hi participen.  
3. Procedència, procediment i suport per a la recollida de dades de caràcter personal  
Procedència:   
- El propi interessat.  
- Entitat privada.  
- Administracions públiques.  
Procediment:   
- Enquestes o entrevistes.  
Suport:   
- Paper.  
- Informàtic  
- Via telemàtica.  
4. Estructura bàsica del fitxer automatitzat i la descripció dels tipus de dades de caràcter personal que inclou.  
DNI.   
Nom i cognoms.  
Adreça (postal, electrònica).  
Telèfon.  
Targeta sanitària.  
Municipi de residència, districte i secció censal.  
Data de naixement.  
Lloc de naixement.  
Edat.  
Formació.  
Categoria d'ocupació  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General de Salut Pública  
7. Servicis o unitats davant els quals pogueren exercir-se els drets d'accés, rectificació i cancel·lació.  
Oficina del Pla de Càncer.  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.  
PRGR. CONSELL GENÈTIC EN EL CÀNCER  
1. Finalitat i ús del fitxer  
Gestionar i avaluar els resultats del Programa de Prevenció de Consell Genètic en el Càncer de la Comunitat Valenciana i realitzar estudis epidemiològics per a investigació sanitària sobre càncer.  
Usos:   
- Historial clínic  
- Investigació epidemiològica.  
- Científics, històrics o estadístics.  
2. Persones o col·lectius sobre els quals es pretén obtindre dades de caràcter personal.  
Usuaris i famílies que accedixen, a petició pròpia, al programa de Consell Genètic, així com de personal professional implicat en el programa.  
3. Procedència, procediment i suport per a la recollida de dades de caràcter personal  
Procedència:   
- El propi interessat.  
- Entitat privada.  
- Administracions públiques.  
Procediment:   
- Enquestes o entrevistes.  
Suport:   
- Paper.  
- Informàtic  
4. Estructura bàsica del fitxer automatitzat i la descripció dels tipus de dades de caràcter personal incloses.  
DNI   
Nom i cognoms  
Adreça (postal, electrònica)  
Telèfon  
Targeta sanitària  
Municipi de residència, districte i secció censal.  
Estat civil.  
Dades de família.  
Data de naixement.  
Lloc de naixement.  
Edat.  
Formació.  
Lloc de treball.  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General de Salut Pública  
7. Servicis o unitats davant els quals pogueren exercir-se els drets d'accés, rectificació i cancel·lació.  
Oficina del Pla de Càncer.  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.  
PRGR. PREV. DEL CÀNCER COLORECTAL  
1. Finalitat i ús del fitxer  
Gestionar i avaluar els resultats del Programa de Prevenció de Càncer Colorectal de la Comunitat Valenciana i realitzar estudis epidemiològics per a investigació sanitària sobre càncer colorectal.  
Usos:   
- Historial clínic  
- Investigació epidemiològica.  
- Científics, històrics o estadístics.  
2. Persones o col·lectius sobre els quals es pretén obtindre dades de caràcter personal.  
Usuaris de 50 a 74 anys del Sistema d'Informació Poblacional de la Comunitat Valenciana, que accedixen a la invitació del programa preventiu, així com del personal professional públic o privat, que participa en el programa.  
3. Procedència, procediment i suport per a l'arreplega de dades de caràcter personal  
Procedència:   
- El propi interessat.  
- Entitat privada.  
- Administracions públiques.  
Procediment:   
- Enquestes o entrevistes.  
Suport:   
- Paper.  
- Informàtic  
- Via telemàtica.  
4. Estructura bàsica del fitxer automatitzat i la descripció dels tipus de dades de caràcter personal incloses.  
DNI.   
Núm. de la SS/ Mutualitat.  
Nom i cognoms  
Adreça (postal, electrònica)  
Telèfon  
Targeta sanitària  
Municipi de residència.  
Data de naixement  
Lloc de naixement.  
Edat.  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General de Salut Pública  
7. Servicis o unitats davant els quals pogueren exercir-se els drets d'accés, rectificació i cancel·lació.  
Oficina del Pla de Càncer.  
8. Mesures de seguretat amb indicació del nivell bàsic, mitjà o alt exigible: nivell alt, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI